प्रदूषणको कारण विषाक्त हावाले हामीलाई अवश्य रोगी बनाएको छ तर यसबाट हामीमात्र जोखिममा परेका छैनौं, बरु यसबाट समुद्री जीवहरू पनि प्रभावित भइरहेका छन् । समुद्रमा अनुमानभन्दा धेरै प्रदूषण र तापक्रम बढ्दा पानीमा अक्सिजनको मात्रा निरन्तर कम हुँदै गएको छ । एक अनुसन्धानका अनुसार विगत २५ वर्षमा समुद्रले ६० प्रतिशतभन्दा बढी गर्मी सोसेको छ । यसको अर्थ यो हो कि जीवाश्म इन्धन उत्सर्जनको मामिलामा पृथ्वी अनुमानभन्दा निकै बढी संवेदनशील छ । यसबाट यस शताब्दीको अन्त्यसम्ममा ‘ग्लोबल वार्मिङ’लाई नियन्त्रणमा राख्न कठिन हुनेछ । ‘नेचर’ नामक जर्नलमा प्रकाशित अध्ययनका अनुसार मानवीय गतिविधिको प्रभावबाट ग्रीनहाउस ग्यासको उत्सर्जन बढ्दै गएको छ र समुद्रमा अनुमानभन्दा निकै बढी फोहर गइरहेको छध्र
